จักรพรรดิอิโตกุ

จักรพรรดิอิโตกุ () หรือ โอยามาโตฮิโกซูกิโตโมะ โนะ มิโกโตะ () เป็นจักรพรรดิญี่ปุ่นในตำนานพระองค์ที่ 4 ตามลำดับการสืบราชสันตติวงศ์แบบดั้งเดิม มีข้อมูลเกี่ยวกับจักรพรรดิพระองค์นี้เพียงเล็กน้อย เนื่องจากขาดหลักฐานที่สามารถยืนยันหรือใช้ศึกษาเพิ่มเติมได้ จักรพรรดิอิโตกุถูกจัดให้เป็น 'จักรพรรดิในตำนาน' โดยนักประวัติศาสตร์ เนื่องจากยังมีข้อโต้แย้งเกี่ยวกับการดำรงอยู่จริงของพระองค์ ในโคจิกิไม่มีข้อมูลใดหลงเหลืออยู่เลยเกี่ยวกับพระองค์ นอกจากพระนามและลำดับวงศ์ตระกูล กล่าวกันว่ารัชสมัยของจักรพรรดิอิโตกุเริ่มขึ้นเมื่อ 510 ปีก่อนคริสตกาล พระองค์มีพระมเหสี 1 พระองค์ และมีพระราชโอรส 2 พระองค์ หลังจากที่พระองค์สวรรคตเมื่อ 477 ปีก่อนคริสตกาล พระราชโอรสพระองค์ใหญ่ก็ขึ้นครองราชย์เป็นจักรพรรดิพระองค์ต่อไป

 เรื่องเล่าในตำนาน 
ในโคจิกิและนิฮงโชกิ มีการบันทึกเฉพาะพระนามและลำดับวงศ์ตระกูลของจักรพรรดิอิโตกุเท่านั้น แม้ว่าชาวญี่ปุ่นจะยอมรับการดำรงอยู่ทางประวัติศาสตร์ของพระมหากษัตริย์พระองค์นี้มาโดยตลอด แต่ก็ยังไม่พบบันทึกร่วมสมัยที่ยืนยันว่าบุคคลสำคัญทางประวัติศาสตร์พระองค์นี้เคยครองราชย์จริง เชื่อกันว่าจักรพรรดิอิโตกุเป็นพระราชโอรสของจักรพรรดิอันเน และเชื่อว่าพระราชมารดาของพระองค์คือธิดานูนาโซโกนากัตสึ สองพระองค์หลังอ้างว่าเป็นหลานสาวของเทพโคโตชิโรนูชิ โคจิกิบันทึกว่า อิโตกุเป็นพระราชโอรสองค์ที่สองหรือสามของจักรพรรดิอันเน แต่เอกสารที่ยังหลงเหลืออยู่ไม่ได้ให้เหตุผลใด ๆ ที่จะคาดเดาได้ว่าเหตุใดพระเชษฐาหรือบรรดาพี่/น้องชายจึงไม่ได้รับเลือกให้ขึ้นครองบัลลังก์ ตามธรรมเนียมเชื่อว่าพระองค์ปกครองผ่านพระราชวังมิงาริโอะ-โนะ-มิยะ (; ในนิฮงโชกิเขียนเป็น ) ที่คารุ ซึ่งภายหลังรู้จักกันในนามแคว้นยามาโตะ ในช่วงหนึ่ง พระองค์สมรสกับสตรีนามว่าอาโมโนโตโยตตสึ-ฮิเมะ และมีพระราชโอรสสองพระองค์ รัชสมัยของอิโตกุอยู่ในช่วง 510 ปีก่อน ค.ศ. จนกระทั่งสวรรคตใน 477 ปีก่อน ค.ศ. พระราชโอรสขึ้นครองราชย์ต่อและภายหลังเรียกกันในพระนาม จักรพรรดิโคโช

พระมเหสีและพระราชโอรส
จักรพรรดินี: อาโมโนโตโยตตสึ-ฮิเมะ () พระธิดาในเจ้าชายโอกามิ (พระราชโอรสในจักรพรรดิอันเน)
 เจ้าชายมิมัตสึฮิโกกาเอชิเนะ () ภายหลังเป็นจักรพรรดิโคโช
 เจ้าชายทาเกชิฮิโกกูชิโตโมเซะ ()

 ดูเพิ่ม 
 รายพระนามจักรพรรดิญี่ปุ่น
 จักรพรรดิญี่ปุ่น

 แผนผัง 

 อ้างอิง 

อ่านเพิ่ม
 Aston, William George. (1896).  Nihongi: Chronicles of Japan from the Earliest Times to A.D. 697. London: Kegan Paul, Trench, Trubner.  OCLC 448337491
 Brown, Delmer M. and Ichirō Ishida, eds. (1979).  Gukanshō: The Future and the Past. Berkeley: University of California Press. ;  OCLC 251325323
 Chamberlain, Basil Hall. (1920). The Kojiki. Read before the Asiatic Society of Japan on April 12, May 10, and June 21, 1882; reprinted, May, 1919.  OCLC 1882339
 Nussbaum, Louis-Frédéric and Käthe Roth. (2005).  Japan encyclopedia. Cambridge: Harvard University Press. ;  OCLC 58053128
 Ponsonby-Fane, Richard. (1959).  The Imperial House of Japan. Kyoto: Ponsonby Memorial Society. OCLC 194887
 Titsingh, Isaac. (1834).  Annales des empereurs du Japon (Nihon Ōdai Ichiran).  Paris: Royal Asiatic Society, Oriental Translation Fund of Great Britain and Ireland. OCLC 5850691 
 Varley, H. Paul. (1980).  Jinnō Shōtōki: A Chronicle of Gods and Sovereigns. New York: Columbia University Press. ;  OCLC 59145842

หมวดหมู่:จักรพรรดิญี่ปุ่น